ΔΗΜΟΣ ΗΛΙΔΑΣ

ΔΙΕΥΘΥΝΣΗ ΔΙΟΙΚΗΣΗΣ ΚΑΙ ΠΡΟΝΟΙΑΣ

###### ΤΕΥΧΟΣ

###### ΤΕΧΝΙΚΩΝ ΠΡΟΔΙΑΓΡΑΦΩΝ

###### ΠΡΟΜΗΘΕΙΑΣ

Τίτλος προμήθειας : ΑΝΤΑΛΛΑΚΤΙΚΑ ΕΚΤΥΠΩΤΙΚΩΝ ΜΗΧΑΝΗΜΑΤΩΝ 2014

# Φορέας προμήθειας : ΔΗΜΟΣ ΗΛΙΔΑΣ

Αριθμός τεύχους

τεχνικών προδιαγραφών : 1 / 2014

Προϋπολογισμός : € 12.500,00

Ο ΣΥΝΤΑΞΑΣ

|  |  |
| --- | --- |
| ΔΗΜΟΣ ΗΛΙΔΑΣ  Δ/ΝΣΗ ΔΙΟΙΚΗΣΗΣ & ΠΡΟΝΟΙΑΣ | ΦΟΡΕΑΣ : ΔΗΜΟΣ ΗΛΙΔΑΣ  Τίτλος προμήθειας : Ανταλλακτικά Εκτυπωτικών Μηχανημάτων 2014 |
| ΤΕΧΝΙΚΗ ΕΚΘΕΣΗ | |

Οι τεχνικές προδιαγραφές αφορούν στην προμήθεια με πρόχειρο διαγωνισμό, με κριτήριο κατακύρωσης τη χαμηλότερη τιμή, διαφόρων ανταλλακτικών (μελάνια, μελανωτήρες, κεφαλές εκτύπωσης κ.λ.π.) για εκτυπωτικά μηχανήματα (εκτυπωτές, τηλεομοιότυπα, σχεδιογράφοι, πολυμηχανήματα κ.λ.π.) του Δήμου Ήλιδας.

Τα ανταλλακτικά εκτυπωτικών μηχανημάτων θα είναι καινούρια και αμεταχείριστα, συγχρόνου εξελιγμένης κατασκευής, αρίστης ποιότητας και θα παρέχουν εγγύηση καλής λειτουργίας.

Τα προσφερόμενα είδη θα έχουν ημερομηνία λήξης τουλάχιστον δύο (2) χρόνια μετά την ημερομηνία παράδοσης.

Τα προσφερόμενα είδη δεν θα είναι αναγομωμένα ή ανακατασκευασμένα.

Ο προμηθευτής οφείλει να μεταφέρει και να παραδώσει τα ανταλλακτικά εκτυπωτικών μηχανημάτων σε χώρο που θα του υποδειχθεί.

Οι προδιαγραφές των προσφερόμενων ανταλλακτικών εκτυπωτικών μηχανημάτων θα είναι σύμφωνες με την Τεχνική Περιγραφή του παρόντος Τεύχους Τεχνικών Προδιαγραφών.

Θα πρέπει επίσης να καλύπτουν τις πλέον πρόσφατες προδιαγραφές ποιότητας κατασκευής, ενεργειακής αποδοτικότητας και εργονομίας, και τις απαιτήσεις του ισχύοντος θεσμικού πλαισίου υγιεινής και ασφάλειας.

Η εκτέλεση της προμήθειας θα γίνει σύμφωνα με τις διατάξεις του Ν. 2286/1995, της Υ.Α. 11389/1993 (Ε.Κ.Π.Ο.Τ.Α.) και του Ν. 3463/2006.

Για την προμήθεια αυτή έχει ληφθεί ήδη η 206/2014 απόφαση του Δημοτικού Συμβουλίου Ήλιδας όπως τροποποιήθηκε και ισχύει με την 258/2014 όμοια απόφαση, με την οποία ορίστηκε ως τρόπος εκτέλεσης η διενέργεια πρόχειρου διαγωνισμού.

Ο προϋπολογισμός δαπάνης της προμήθειας ανέρχεται, μαζί με το ΦΠΑ, στο ποσό των € 12.500,00 και θα καλυφθεί από Ίδια Έσοδα. Για την υλοποίηση της προμήθειας έχουν εγγραφεί πιστώσεις ποσού € 1.750,00 στον κωδικό : 10.6672.07 με τίτλο : Ανταλλακτικά ΕΚΤΥΠΩΤΩΝ Γραφ. Δημάρχου, ποσού € 2.500,00 στον κωδικό : 10.6672.17 με τίτλο : Ανταλλακτικά ΕΚΤΥΠΩΤΩΝ Διοικητικών, ποσού € 2.500,00 στον κωδικό : 10.6672.27 με τίτλο : Ανταλλακτικά ΕΚΤΥΠΩΤΩΝ Οικονομικών, ποσού € 1.600,00 στον κωδικό : 10.6672.37 με τίτλο : Ανταλλακτικά ΕΚΤΥΠΩΤΩΝ ΚΕΠ, ποσού € 1.700,00 στον κωδικό : 25.6672.07 με τίτλο : Ανταλλακτικά εκτυπωτών, ποσού € 2.750,00 στον κωδικό : 30.6672.07 με τίτλο : Ανταλλακτικά ΕΚΤΥΠΩΤΩΝ, του προϋπολογισμού του οικονομικού έτους 2013.

|  |  |
| --- | --- |
|  | Αμαλιάδα 09 / 07 / 2014  Ο Συντάξας |

|  |  |
| --- | --- |
| ΔΗΜΟΣ ΗΛΙΔΑΣ  Δ/ΝΣΗ ΔΙΟΙΚΗΣΗΣ & ΠΡΟΝΟΙΑΣ | ΦΟΡΕΑΣ : ΔΗΜΟΣ ΗΛΙΔΑΣ  Τίτλος προμήθειας : Ανταλλακτικά Εκτυπωτικών Μηχανημάτων 2014 |
| ΕΝΔΕΙΚΤΙΚΟΣ ΠΡΟΫΠΟΛΟΓΙΣΜΟΣ | |

Η δαπάνη που απαιτείται για την προμήθεια ανταλλακτικών για εκτυπωτικά μηχανήματα του Δήμου Ήλιδας υπολογίζεται να ανέλθει στα € 12.500,00.

Αναλυτικά :

| **Περιγραφή Είδους** | **Χρήση σε Εκτυπωτή** | **Μονάδα Μέτρησης** | **Ποσότητα** | **Ενδεικτική Τιμή** | **Σύνολο (€)** |
| --- | --- | --- | --- | --- | --- |
| Μελανωτήρας Epson Developer Cartridge (3K) Black S050167 (C13S050167) | Epson Laser EPL-6200L | τεμάχιο | 2 | 85,00 € | 170,00 € |
| Μονάδα φωτοεπαφής Epson EPL-N6200 Photoconductor Unit 20k (C13S051099) | Epson Laser EPL-6200L | τεμάχιο | 1 | 80,00 € | 80,00 € |
| Μελάνι μαύρο HP 10 Black Ink Cartridge (C4844A) 69ml | HP Business Inkjet 2800dtn | τεμάχιο | 2 | 36,00 € | 72,00 € |
| Μελάνι κυανό HP 11 Cyan Ink Cartridge (C4836A) 28ml | HP Business Inkjet 2800dtn | τεμάχιο | 1 | 34,00 € | 34,00 € |
| Κεφαλή εκτύπωσης μαύρου μελανιού HP 11 Black Printhead (C4810A) | HP Business Inkjet 2800dtn | τεμάχιο | 1 | 35,00 € | 35,00 € |
| Μελάνι τριών χρωμάτων σε πακέτο 2 τεμαχίων HP 344 2-pack Tri-colour Inkjet Print Cartridges (C9505EE) | HP Deskjet 9800 | τεμάχιο | 1 | 55,00 € | 55,00 € |
| Μελάνι μαύρο μεγάλου μεγέθους HP 364XL Black Ink Cartridge (CB321EE) | HP Photosmart D5460 | τεμάχιο | 2 | 22,00 € | 44,00 € |
| Μελάνι κυανό μεγάλου μεγέθους HP 364XL Cyan Ink Cartridge (CB323EE) | HP Photosmart D5460 | τεμάχιο | 1 | 16,00 € | 16,00 € |
| Μελάνι ματζέντα μεγάλου μεγέθους HP 364XL Magenta Ink Cartridge (CB324EE) | HP Photosmart D5460 | τεμάχιο | 1 | 16,00 € | 16,00 € |
| Μελάνι κίτρινο μεγάλου μεγέθους HP 364XL Yellow Ink Cartridge (CB325EE) | HP Photosmart D5460 | τεμάχιο | 1 | 16,00 € | 16,00 € |
| Μελανωτήρας μαύρου χρώματος σε πακέτο 2 τεμαχίων HP 125A Black Dual Pack LaserJet Toner Cartridges (CB540AD) | HP Color LaserJet CP1215 | τεμάχιο | 3 | 135,00 € | 405,00 € |
| Μελανωτήρας κυανού χρώματος HP 125A Cyan LaserJet Toner Cartridge (CB541A) | HP Color LaserJet CP1215 | τεμάχιο | 3 | 70,00 € | 210,00 € |
| Μελανωτήρας κίτρινου χρώματος HP 125A Yellow LaserJet Toner Cartridge (CB542A) | HP Color LaserJet CP1215 | τεμάχιο | 3 | 70,00 € | 210,00 € |
| Μελανωτήρας χρώματος ματζέντα HP 125A Magenta LaserJet Toner Cartridge (CB543A) | HP Color LaserJet CP1215 | τεμάχιο | 3 | 70,00 € | 210,00 € |
| Μελανωτήρας μεγάλου μεγέθους σε πακέτο 2 τεμαχίων HP 05X Black Dual Pack LaserJet Toner Cartridges (CE505XD) | HP LaserJet P2055dn | τεμάχιο | 4 | 260,00 € | 1.040,00 € |
| Μελανωτήρας μαύρου χρώματος HP 51X Black Toner Cartridge (Q7551X) | HP LaserJet P3005dn | τεμάχιο | 5 | 250,00 € | 1.250,00 € |
| Μελανωτήρας μαύρου χρώματος σε πακέτο 2 τεμαχίων HP 49X Black Dual Pack LaserJet Toner Cartridges (Q5949XD) | HP LaserJet 1320 | τεμάχιο | 1 | 260,00 € | 260,00 € |
| Συλλέκτης αχρήστων Lexmark C935, X940e, X945e Waste Toner Bottle (C930X76G) | Lexmark C935 | τεμάχιο | 1 | 45,00 € | 45,00 € |
| Μελανωτήρας μαύρος Lexmark E250A11E Black Toner Cartridge (250A11E) | Lexmark E250d | τεμάχιο | 4 | 100,00 € | 400,00 € |
| Ανταλλακτικό εκτυπωτή Lexmark E250, E35X, E450 30K Laser Photoconductor Kit (E250X22G) | Lexmark E250d | τεμάχιο | 2 | 75,00 € | 150,00 € |
| Μελανωτήρας μαύρος Xerox Phaser 3435 High Capacity Black Toner Cartridge (106R01415) | Xerox Phaser 3435dn | τεμάχιο | 4 | 135,00 € | 540,00 € |
| Μελανωτήρας μαύρου χρώματος Xerox Phaser 3200MFP Black High Capacity Print Cartridge (113R00730) | Xerox Phaser 3200MFPV/B-X | τεμάχιο | 6 | 90,00 € | 540,00 € |
| Μελανωτήρας μαύρου χρώματος Ricoh Type 1275 Black Toner Cartridge (412641) | Ricoh FX16 | τεμάχιο | 2 | 80,00 € | 160,00 € |
| Μελάνι κυανό HP 72 69-ml Cyan Ink Cartridge (C9398A) | HP DesignJet T790 | τεμάχιο | 6 | 60,00 € | 360,00 € |
| Μελάνι γκρι HP 72 69-ml Gray Ink Cartridge (C9401A) | HP DesignJet T790 | τεμάχιο | 6 | 60,00 € | 360,00 € |
| Μελάνι ματζέντα HP 72 69-ml Magenta Ink Cartridge (C9399A) | HP DesignJet T790 | τεμάχιο | 5 | 60,00 € | 300,00 € |
| Μελάνι φωτογραφικό μαύρο HP 72 69-ml Photo Black Ink Cartridge (C9397A) | HP DesignJet T790 | τεμάχιο | 5 | 60,00 € | 300,00 € |
| Μελάνι κίτρινο HP 72 69-ml Yellow Ink Cartridge (C9400A) | HP DesignJet T790 | τεμάχιο | 5 | 60,00 € | 300,00 € |
| Μελάνι ματ μαύρο HP 72 69-ml MatteBlack Ink Cartridge (CD889S) | HP DesignJet T790 | τεμάχιο | 6 | 60,00 € | 360,00 € |
| Μελανωτήρας μαύρου χρώματος HP 304A Dual Pack Black LaserJet Toner Cartridge (CC530AD) | HP Color LaserJet CP2025 | τεμάχιο | 2 | 150,00 € | 300,00 € |
| Μελανωτήρας κυανού χρώματος HP 304A Cyan LaserJet Toner Cartridge (CC531A) | HP Color LaserJet CP2025 | τεμάχιο | 2 | 120,00 € | 240,00 € |
| Μελανωτήρας κίτρινου χρώματος HP 304A Yellow LaserJet Toner Cartridge (CC532A) | HP Color LaserJet CP2025 | τεμάχιο | 2 | 120,00 € | 240,00 € |
| Μελανωτήρας χρώματος ματζέντα HP 304A Magenta LaserJet Toner Cartridge (CC533A) | HP Color LaserJet CP2025 | τεμάχιο | 2 | 120,00 € | 240,00 € |
| Μελανωτήρας μαύρου χρώματος Xerox High Capacity Print Cartridge for Phaser 3250 (106R01374) | Xerox Phaser 3250 | τεμάχιο | 3 | 100,00 € | 300,00 € |
| Μελανωτήρας μαύρου χρώματος Ricoh Toner Black Cartridge Type 1240 (H191-01) | Xerox Fax 2100Li | τεμάχιο | 3 | 100,00 € | 300,00 € |
| Μελάνι μαύρο Epson Black T1301 DURABrite Ultra Ink 25.4 ml (C13T13014010) | Epson Stylus Office BX635FWD | τεμάχιο | 4 | 30,00 € | 120,00 € |
| Μελάνι τριών χρωμάτων Epson Multipack 3-colours T1306 DURABrite Ultra Ink 30.3 ml (C13T13064010) | Epson Stylus Office BX635FWD | τεμάχιο | 2 | 50,00 € | 100,00 € |
| Λοιπά μη προβλεφθέντα | Διάφοροι | τεμάχιο | 1 | 384,60 € | 384,60 € |
| Άθροισμα | | | | | 10.162,60 € |
| Φ.Π.Α. 23% | | | | | 2.337,40 € |
| Γενικό Σύνολο | | | | | 12.500,00 € |

|  |  |
| --- | --- |
|  | Αμαλιάδα 09 / 07 / 2014  Ο Συντάξας |

|  |  |
| --- | --- |
| ΔΗΜΟΣ ΗΛΙΔΑΣ  Δ/ΝΣΗ ΔΙΟΙΚΗΣΗΣ & ΠΡΟΝΟΙΑΣ | ΦΟΡΕΑΣ : ΔΗΜΟΣ ΗΛΙΔΑΣ  Τίτλος προμήθειας : Ανταλλακτικά Εκτυπωτικών Μηχανημάτων 2014 |
| ΤΕΧΝΙΚΗ ΠΕΡΙΓΡΑΦΗ | |

Τα προμηθευόμενα ανταλλακτικά εκτυπωτικών μηχανημάτων οφείλουν να καλύπτουν τις ακόλουθες απαιτήσεις :

Απαιτήσεις

* Να είναι του ιδίου κατασκευαστή με τα εκτυπωτικά μηχανήματα στα οποία χρησιμοποιούνται.
* Να είναι οι ακριβείς τύποι ανταλλακτικών που προτείνει ο κατασκευαστής κάθε μηχανήματος.
* Να είναι απόλυτα καινούρια.
* Να μην είναι ανακατασκευασμένα ή αναγομωμένα.
* Να παραδοθούν σε σφραγισμένες εργοστασιακές συσκευασίες.
* Να έχουν ημερομηνία λήξης τουλάχιστον δύο (2) χρόνια μετά την ημερομηνία παράδοσης.
* Να συνοδεύονται από εγγύηση καλής λειτουργίας.
* Να πληρούν τα τελευταία πρότυπα ποιότητας κατασκευής, ενεργειακής αποδοτικότητας, περιβαλλοντικής προστασίας, ασφάλειας και εργονομίας

Ο προμηθευτής των ανταλλακτικών των εκτυπωτικών μηχανημάτων έχει τις ακόλουθες υποχρεώσεις :

Υποχρεώσεις

* Να μεταφέρει και να παραδώσει τα προμηθευόμενα είδη σε χώρο που του υποδειχθεί.
* Να διασφαλίσει την καλή λειτουργία των εκτυπωτικών μηχανημάτων με τη χρήση των ενδεδειγμένων ανταλλακτικών.
* Να παραλάβει τα χρησιμοποιημένα ανταλλακτικά και τις κενές συσκευασίες τους για ανακύκλωση.

|  |  |
| --- | --- |
|  | Αμαλιάδα 09 / 07 / 2014  Ο Συντάξας |

|  |  |
| --- | --- |
| ΔΗΜΟΣ ΗΛΙΔΑΣ  Δ/ΝΣΗ ΔΙΟΙΚΗΣΗΣ & ΠΡΟΝΟΙΑΣ | ΦΟΡΕΑΣ : ΔΗΜΟΣ ΗΛΙΔΑΣ  Τίτλος προμήθειας : Ανταλλακτικά Εκτυπωτικών Μηχανημάτων 2014 |
| ΓΕΝΙΚΗ ΣΥΓΓΡΑΦΗ ΥΠΟΧΡΕΩΣΕΩΝ | |

Αυτή η Συγγραφή Υποχρεώσεων αφορά τη σύναψη σύμβασης εκτέλεσης προμήθειας, μετά από πρόχειρο διαγωνισμό, διαφόρων ανταλλακτικών εκτυπωτικών.

**ΑΡΘΡΟ 1ο**

**Ισχύουσες διατάξεις**

α. Της **Π1/806/04.05.2012** του ΥΠ.ΑΝ. περί «Εφαρμογής Ενιαίου Προγράμματος Προμηθειών έτους 2012», μέχρι νεοτέρας.

β. Της 11389/1993 απόφασης του Υπουργού Εσωτερικών, περί «Ε.Κ.Π.Ο.Τ.Α.», και των ερμηνευτικών εγκυκλίων 27/1993 και 53/1993, που έχουν εκδοθεί προς εκτέλεσή της.

γ. Του Ν. 2286/1995 (άρθρο 2 παράγ. 12 εδάφ. γ), περί «Προμηθειών του Δημόσιου Τομέα και ρυθμίσεων συναφών θεμάτων», (ΦΕΚ Α΄19/01.02.1995).

δ. Της Π1/7445/2002 του Υπουργείου Ανάπτυξης με τίτλο «Εξαίρεση προμηθειών από την ένταξή τους στο Ενιαίο Πρόγραμμα Προμηθειών» (ΦΕΚ Β΄112/31.01.2002).

ε. Της **Π1/3305/03.11.2010** του Υπουργείου Ανάπτυξης με τίτλο «Εφαρμογή των διατάξεων του άρθρου 2 (παραγ. 5, 12, 13 & 16) του Ν. 2286/1995» (ΦΕΚ Β΄**1789/12.11.2010**).

στ. Του Ν. 3463/2006 «Κύρωση του Κώδικα Δήμων και Κοινοτήτων».

ζ. Του N. 3852/2010 «Νέα Αρχιτεκτονική της Αυτοδιοίκησης και της Αποκεντρωμένης Διοίκησης - Πρόγραμμα Καλλικράτης».

**ΑΡΘΡΟ 2ο**

**Συμβατικά Στοιχεία**

Στοιχεία της σύμβασης που θα προσαρτηθούν σε αυτή κατά σειρά ισχύος είναι:

α. Το Τεύχος Τεχνικών Προδιαγραφών.

β. Η Γενική Συγγραφή Υποχρεώσεων.

γ. Η Ειδική Συγγραφή Υποχρεώσεων (Τεχνικές Προδιαγραφές).

δ. Η Προσφορά του αναδόχου (Τεχνική & Οικονομική Προσφορά).

**AΡΘΡΟ 3ο**

**Προϋπολογισμός - Χρηματοδότηση της προμήθειας**

3.1 Η δαπάνη για την προμήθεια έχει προϋπολογισθεί στο ποσό των 24.000,00 ευρώ συμπεριλαμβανομένου ΦΠΑ 23%.

3.2 Προέρχεται από τον προϋπολογισμό του έτους 2013.

3.3 Θα χρηματοδοτηθεί από Ίδια Έσοδα.

(Υπάρχει εγκεκριμένες πιστώσεις στον τρέχοντα προϋπολογισμό)

**ΑΡΘΡΟ 4ο**

**Τρόπος διενέργειας διαγωνισμού & χρόνος υποβολής προσφορών**

4.1 Η προμήθεια θα πραγματοποιηθεί με ανάθεση ύστερα από πρόχειρο διαγωνισμό.

4.2 Η ημερομηνία λήξης της προθεσμίας υποβολής προσφορών ορίζεται σε είκοσι ημέρες από την έκδοση της σχετικής απόφασης Δημάρχου για τη διενέργεια πρόχειρου διαγωνισμού.

4.3 Στο διαγωνισμό γίνονται δεκτοί φυσικά ή νομικά πρόσωπα, οι ενώσεις προμηθευτών και οι συνεταιρισμοί που ασκούν εμπορική δραστηριότητα σχετική με το αντικείμενο της προμήθειας.

**ΑΡΘΡΟ 5ο**

**Έγκριση Αποτελέσματος - Ανακοίνωση Κατακύρωσης**

α. Για την έγκριση του αποτελέσματος αποφασίζει η Οικονομική Επιτροπή μετά από προηγούμενη γνώμη του αρμόδιου για την αξιολόγηση των προσφορών οργάνου.

β. Στον προμηθευτή που έγινε η κατακύρωση αποστέλλεται ανακοίνωση σύμφωνα με το άρθρο 24 της Υ.Α. 11389/1993 του ΥΠ.ΕΣ. περί Ε.Κ.Π.Ο.Τ.Α.

**ΑΡΘΡΟ 6ο**

**Εγγύηση καλής εκτέλεσης**

α. Ο προμηθευτής στον οποίο έγινε η κατακύρωση, υποχρεούται να καταθέσει εγγύηση καλής εκτέλεσης των όρων της σύμβασης, το ύψος της οποίας αντιστοιχεί σε ποσοστό 10% της συνολικής συμβατικής αξίας χωρίς ΦΠΑ. (Παράγ. 2.α του άρθρου 26 της Υ.Α. 11389/1993 του ΥΠ.ΕΣ. περί Ε.Κ.Π.Ο.Τ.Α.)

β. Η εγγύηση καλής εκτέλεσης των όρων της σύμβασης παρέχεται με εγγυητική επιστολή πιστωτικών ιδρυμάτων ή άλλων νομικών προσώπων Ε.Ε. που έχουν το δικαίωμα προς αυτό, στην Ελληνική γλώσσα ή σε επίσημη μετάφραση, καθώς επίσης και με έντοκα γραμμάτια δημοσίου.

γ. Η εγγύηση θα κατατεθεί κατά την υπογραφή της σύμβασης (Παράγ. 2.γ του άρθρου 26 της Υ.Α. 11389/1993 του ΥΠ.ΕΣ. περί Ε.Κ.Π.Ο.Τ.Α.)

δ. Η εγγυητική αυτή θα πρέπει ανεξάρτητα από το όργανο που την εκδίδει και τον τύπο που περιβάλλεται, θα πρέπει απαραίτητα να αναφέρει και τα οριζόμενα στην παράγ. 12.δ, του άρθρου 26 της Υ.Α. 11389/1993 του ΥΠ.ΕΣ. περί Ε.Κ.Π.Ο.Τ.Α.

ε. Η εγγυητική καλής εκτέλεσης επιστρέφεται μετά την οριστική ποσοτική και ποιοτική παραλαβή του υλικού και αντικαθίσταται από έγγραφη εγγύηση καλής λειτουργίας. (Παραγρ. 2.ε του άρθρου 26 της Υ.Α. 11389/1993 του ΥΠ.ΕΣ. περί Ε.Κ.Π.Ο.Τ.Α.)

**ΑΡΘΡΟ 7ο**

**Υπογραφή σύμβασης**

Ο προμηθευτής που κατακυρώθηκε η προμήθεια υποχρεούται εντός δέκα ημερών από την ημερομηνία της ανακοίνωσης να προσέλθει για την υπογραφή της σχετικής σύμβασης. Ο χρόνος παράδοσης αρχίζει από την εκπνοή αυτής της προθεσμίας.

Σε περίπτωση κατά την οποία ο προμηθευτής που κατακυρώθηκε η προμήθεια δεν προσέλθει μέσα στην προαναφερόμενη χρονική προθεσμία να υπογράψει την σχετική σύμβαση, κηρύσσεται υποχρεωτικά έκπτωτος από την κατακύρωση που έγινε στο όνομά του και από κάθε δικαίωμα που απορρέει από αυτή με απόφαση Δημάρχου ύστερα από γνωμοδότηση του αρμόδιου οργάνου σύμφωνα με τα οριζόμενα στο άρθρο 35 της Υ.Α. 11389/1993 του ΥΠ.ΕΣ. περί Ε.Κ.Π.Ο.Τ.Α.

**ΑΡΘΡΟ 8ο**

**Σύμβαση**

Η σύμβαση καταρτίζεται από την υπηρεσία και υπογράφεται από τα συμβαλλόμενα μέρη. Η σύμβαση συντάσσεται με βάση τους όρους της Γενικής & Ειδικής συγγραφής υποχρεώσεων και της προσφοράς του μειοδότη που έγινε αποδεκτή από την κατά νόμο Επιτροπή.

Η σύμβαση δεν μπορεί να περιέχει όρους αντίθετους με τα παραπάνω στοιχεία και περιλαμβάνει τουλάχιστον τα εξής :

- Τον τόπο και τον χρόνο της υπογραφής της σύμβασης.

- Τα συμβαλλόμενα μέρη, καθώς και τα πρόσωπα που δεσμεύουν τους συμβαλλόμενους.

- Το προς προμήθεια είδος και την ποσότητα.

- Την συμφωνηθείσα τιμή.

- Τον τόπο, τον τρόπο και τον χρόνο παράδοσης των προς προμήθεια ειδών.

- Τις τεχνικές προδιαγραφές σύμφωνα και με την τεχνική προσφορά του μειοδότη.

- Τις προβλεπόμενες εγγυήσεις.

- Τις διατάξεις εκτέλεσης της προμήθειας.

Η σύμβαση υπογράφεται για το Δήμο Ήλιδας από το Δήμαρχο ή τον εξουσιοδοτηθέντα εκπρόσωπό του.

Η σύμβαση τροποποιείται μόνο όταν αυτό προβλέπεται από συμβατικό όρο ή όταν συμφωνήσουν και τα δύο συμβαλλόμενα μέρη ύστερα από γνωμοδότηση των αρμόδιων οργάνων αξιολόγησης.

(Παραγ. 1, 2, & 3 του άρθρου 25 της Υ.Α. 11389/1993 του ΥΠ.ΕΣ. περί Ε.Κ.Π.Ο.Τ.Α.)

**ΑΡΘΡΟ 9ο**

**Χρόνος παράδοσης**

Ο χρόνος παράδοσης θα πρέπει να αναφέρεται σαφώς σε ημερολογιακές ημέρες από την ημερομηνία υπογραφής της σύμβασης. Τα ανταλλακτικά εκτυπωτικών μηχανημάτων πρέπει να παραδοθούν μέσα σε χρόνο, το αργότερο, εξήντα (60) ημερών από την υπογραφή της σύμβασης. Προσφορές που ορίζουν μεγαλύτερο χρόνο παράδοσης απορρίπτονται ως απαράδεκτες.

**ΑΡΘΡΟ 10ο**

**Τόπος παράδοσης**

Η παράδοση θα γίνει στο χώρο που θα υποδειχθεί από το αρμόδιο όργανο του Δήμου Ήλιδας.

**ΑΡΘΡΟ 11ο**

**Παραλαβή υλικών**

Η παραλαβή υλικών θα γίνει από την αρμόδια Επιτροπή Παραλαβής η οποία θα οριστεί από το Δήμο και θα πραγματοποιηθεί εντός 15 ημερών από την παράδοση των υλικών.

(Παραγ. 1, 2 & 3 του άρθρου 28 της Υ.Α. 11389/1993 του ΥΠ.ΕΣ. περί Ε.Κ.Π.Ο.Τ.Α. σε συνδυασμό με τις παραγ. 1,2 & 3 του άρθρου 29 της αυτής Υπουργικής Απόφασης).

**ΑΡΘΡΟ 12ο**

**Τρόπος πληρωμής**

Η πληρωμή της αξίας των υλικών της παρούσης θα γίνει με εξόφληση 100% της συμβατικής αξίας σύμφωνα με τις διατάξεις των παραγ. 1.α, 2 & 3, του άρθρου 36 της Υ.Α. 11389/1993 του ΥΠ.ΕΣ. περί Ε.Κ.Π.Ο.Τ.Α.

Όλα τα δικαιολογητικά πληρωμής ελέγχονται από την αρμόδια για την προμήθεια υπηρεσία.

Τυχόν διαφορές που μπορεί να προκύψουν μετά από την υπογραφή της σχετικής μεταξύ Δήμου Ήλιδας και προμηθευτή σύμβασης, θα επιλύονται σύμφωνα με τις διατάξεις του άρθρου 40 της Υ.Α. 11389/1993 του ΥΠ.ΕΣ. περί Ε.Κ.Π.Ο.Τ.Α.

|  |  |
| --- | --- |
|  | Αμαλιάδα 09 / 07 / 2014  Ο Συντάξας |

|  |  |
| --- | --- |
| ΔΗΜΟΣ ΗΛΙΔΑΣ  Δ/ΝΣΗ ΔΙΟΙΚΗΣΗΣ & ΠΡΟΝΟΙΑΣ | ΦΟΡΕΑΣ : ΔΗΜΟΣ ΗΛΙΔΑΣ  Τίτλος προμήθειας : Ανταλλακτικά Εκτυπωτικών Μηχανημάτων 2014 |
| ΣΧΕΔΙΟ ΑΠΟΦΑΣΗΣ ΔΗΜΑΡΧΟΥ ΓΙΑ ΤΗ ΔΙΕΝΕΡΓΕΙΑ ΠΡΟΧΕΙΡΟΥ ΔΙΑΓΩΝΙΣΜΟΥ ΠΡΟΜΗΘΕΙΑΣ | |

ΘΕΜΑ : Διενέργεια πρόχειρου διαγωνισμού προμήθειας ανταλλακτικών εκτυπωτικών μηχανημάτων

Ο Δήμαρχος Αμαλιάδας έχοντας υπ’ όψη :

1. Τις διατάξεις του άρθρου 3 παρ. 10 και 23 παρ. 4, 5 και 6 της 11389/08.03.1993 απόφασης του Υπουργού Εσωτερικών «Ενιαίος Κανονισμός Προμηθειών Ο.Τ.Α.».
2. Τις διατάξεις του άρθρου 2 παρ. 12 του Ν. 2286/1995 «Προμήθειες του δημοσίου τομέα και ρυθμίσεις συναφών θεμάτων».
3. Τις διατάξεις του άρθρου 209 του Ν. 3463/2006 «Κύρωση του Κώδικα Δήμων και Κοινοτήτων».
4. Τις διατάξεις του άρθρου 58 του Ν. 3852/2010 «Νέα Αρχιτεκτονική της Αυτοδιοίκησης και της Αποκεντρωμένης Διοίκησης - Πρόγραμμα Καλλικράτης».
5. Τη 206/2014 απόφαση του Δημοτικού Συμβουλίου Ήλιδας όπως τροποποιήθηκε και ισχύει με την 258/2014 όμοια απόφαση με την οποία εγκρίθηκε η υλοποίηση της προμήθειας ανταλλακτικών εκτυπωτικών μηχανημάτων του Δήμου Ήλιδας, και ορίστηκε ως τρόπος εκτέλεσης της παραπάνω προμήθειας ο πρόχειρος διαγωνισμός.
6. Την \_\_\_/2014 απόφαση της Οικονομικής Επιτροπής Ήλιδας με την οποία εγκρίθηκε το 1/2014 Τεύχος Τεχνικών Προδιαγραφών για την προμήθεια των ανωτέρω ανταλλακτικών εκτυπωτικών.
7. Τις εγγεγραμμένες, στον προϋπολογισμό του έτους 2014 του Δήμου Ήλιδας, πιστώσεις ποσού € 1.750,00 στον κωδικό : 10.6672.07 με τίτλο : Ανταλλακτικά ΕΚΤΥΠΩΤΩΝ Γραφ. Δημάρχου, ποσού € 2.500,00 στον κωδικό : 10.6672.17 με τίτλο : Ανταλλακτικά ΕΚΤΥΠΩΤΩΝ Διοικητικών, ποσού € 2.500,00 στον κωδικό : 10.6672.27 με τίτλο : Ανταλλακτικά ΕΚΤΥΠΩΤΩΝ Οικονομικών, ποσού € 1.600,00 στον κωδικό : 10.6672.37 με τίτλο : Ανταλλακτικά ΕΚΤΥΠΩΤΩΝ ΚΕΠ, ποσού € 1.700,00 στον κωδικό : 25.6672.07 με τίτλο : Ανταλλακτικά εκτυπωτών, ποσού € 2.750,00 στον κωδικό : 30.6672.07 με τίτλο : Ανταλλακτικά ΕΚΤΥΠΩΤΩΝ.
8. Τις υπηρεσιακές ανάγκες.

Αποφασίζει

Τη διενέργεια πρόχειρου διαγωνισμού με σφραγισμένες προσφορές και με κριτήριο κατακύρωσης τη χαμηλότερη τιμή, για την προμήθεια Ανταλλακτικών Εκτυπωτικών Μηχανημάτων 2014, με προϋπολογισθείσα δαπάνη δώδεκα χιλιάδες πεντακοσίων ευρώ (€ 12.500,00) συμπεριλαμβανομένου ΦΠΑ 23%, με υπάρχουσα πίστωση € 12.500,00 από Ίδια Έσοδα.

Ο διαγωνισμός θα διεξαχθεί σύμφωνα με τους παρακάτω όρους :

Άρθρο 1

Τεχνικές προδιαγραφές

Τα προσφερόμενα είδη πρέπει να πληρούν τις τεχνικές προδιαγραφές που εγκρίθηκαν με την \_\_\_/2014 απόφαση της Οικονομικής Επιτροπής Ήλιδας.

Τα ανταλλακτικών των εκτυπωτικών μηχανημάτων θα παραδοθούν σε χώρο που θα υποδειχθεί από το Δήμο Ήλιδας.

Ορίζεται ότι οι προσφορές μπορούν να καλύπτουν μέρος των ζητούμενων ειδών.

Άρθρο 2

Υποβολή προσφορών

Ο πρόχειρος διαγωνισμός θα διεξαχθεί στο Λαζαράκειο Δημοτικό Μέγαρο Αμαλιάδας τη \_\_\_\_\_\_\_\_\_\_\_\_ \_\_\_ \_\_\_\_\_\_\_\_\_ 2014 και ώρα \_\_\_\_ ενώπιον της Επιτροπής Διενέργειας Διαγωνισμών του Ε.Κ.Π.-Ο.Τ.Α. Η υποβολή προσφορών θα γίνεται μέχρι τη στιγμή έναρξης της διαδικασίας αποσφράγισης των προσφορών. Μετά την αποσφράγιση της πρώτης προσφοράς καμία νέα προσφορά δε γίνεται δεκτή.

Άρθρο 3

Δικαιούμενοι συμμετοχής

Δικαίωμα συμμετοχής στον πρόχειρο διαγωνισμό έχουν όλα τα φυσικά ή νομικά πρόσωπα, οι ενώσεις προμηθευτών και οι συνεταιρισμοί που ασκούν εμπορική δραστηριότητα σχετική με το αντικείμενο της προμήθειας.

Οι προσφορές πρέπει να υπογράφονται από τους ίδιους τους διαγωνιζόμενους ή τους νόμιμους εκπροσώπους τους. Η προσφορά της ένωσης προμηθευτών υπογράφεται είτε από όλα τα μέλη της ένωσης είτε από εκπρόσωπο διορισμένο με συμβολαιογραφικό πληρεξούσιο.

Άρθρο 4

Δικαιολογητικά συμμετοχής

Κάθε προμηθευτής που λαμβάνει μέρος στον πρόχειρο διαγωνισμό οφείλει να προσκομίσει με ποινή, να μην γίνει δεκτή η προσφορά του :

α. Πιστοποιητικό του οικείου επιμελητηρίου από το οποίο να προκύπτει η εγγραφή του σε αυτό και για το συγκεκριμένο επάγγελμα ή βεβαίωση άσκησης επαγγέλματος από δημόσια αρχή που να έχει εκδοθεί το πολύ έξι (6) μήνες νωρίτερα από την ημερομηνία της προσφοράς.

β. Υπεύθυνη δήλωση με την οποία να δηλώνεται ότι :

i) Ο υποψήφιος προμηθευτής είναι φορολογικά και ασφαλιστικά ενήμερος.

ii) Δεν έχει καταδικαστεί για αδίκημα σχετικό με την επαγγελματική του δραστηριότητα, ότι δεν τελεί υπό πτώχευση, εκκαθάριση, αναγκαστική διαχείριση η ανάλογη κατάσταση και δεν τελούν σε διαδικασία κήρυξης ανάλογης κατάστασης

iii) Δεν υφίστανται νομικοί περιορισμοί λειτουργίας της επιχείρησης και ότι δεν έχει αποκλεισθεί η συμμετοχή της από διαγωνισμούς του δημοσίου ή των Ο.Τ.Α.

Στο φάκελο θα αναγράφονται ευκρινώς με ποινή απορρίψεως τα ακόλουθα στοιχεία :

i) Η λέξη «ΠΡΟΣΦΟΡΑ» με κεφαλαία γράμματα.

ii) Ο πλήρης τίτλος του φορέα (Δήμος Ήλιδας).

iii) Ο αριθμός του τεύχους τεχνικών προδιαγραφών (1/2013).

iv) Η ημερομηνία του διαγωνισμού.

v) Τα στοιχεία του συμμετέχοντα.

Μέσα στον κυρίως φάκελο της προσφοράς τοποθετούνται όλα τα σχετικά με την προσφορά στοιχεία και ειδικότερα :

i) Όλα τα προαναφερόμενα δικαιολογητικά συμμετοχής.

ii) Δήλωση του διαγωνιζόμενου ότι έλαβε υπόψη του τους όρους της διακήρυξης και ότι τους αποδέχεται ανεπιφύλακτα.

iii) Δήλωση του διαγωνιζομένου για τον(-ους) προμηθευτή(-ές) των υλικών που προσφέρει.

iv) Δήλωση για τον χρόνο ισχύος της προσφοράς.

v) Δήλωση για το χρόνο παράδοσης των προσφερόμενων ανταλλακτικών εκτυπωτικών.

vi) Κάθε άλλο έγγραφο που κρίνει ο υποψήφιος προμηθευτής ότι συμπληρώνει την προσφορά του (τεχνικές προδιαγραφές, παραστατικά πιστοποιητικών διασφάλισης ποιότητας, παραστατικά εμπειρίας κ.α.)

Μέσα σε ιδιαίτερο σφραγισμένο φάκελο με την ένδειξη «ΟΙΚΟΝΟΜΙΚΗ ΠΡΟΣΦΟΡΑ» καθώς και τα λοιπά στοιχεία του εξωτερικού φακέλου θα έχουν τοποθετηθεί τα οικονομικά στοιχεία της προσφοράς. (Παρ. β, του άρθρου 12, της Υ.Α. 11389/1993 του ΥΠ.ΕΣ. περί Ε.Κ.Π.Ο.Τ.Α.).

Η προσφερόμενη τιμή θα εκφράζεται σε ευρώ και θα περιλαμβάνει τις υπέρ τρίτων κρατήσεις και κάθε άλλη επιβάρυνση για παράδοση των υλικών ελεύθερων βαρών στην έδρα του Δήμου Ήλιδας.

Η τιμή θα αναγράφεται αριθμητικώς και ολογράφως και θα δίνεται, ανά μονάδα και στο σύνολο της προσφοράς, χωρίς ΦΠΑ. Για τη σύγκριση των προσφορών λαμβάνεται υπ’ όψη η τιμή χωρίς ΦΠΑ.

Άρθρο 5

Προσφορές

Όλα τα δικαιολογητικά συμμετοχής στο διαγωνισμό πρέπει να είναι γραμμένα στην ελληνική γλώσσα. Οι προσφορές δεν πρέπει να φέρουν ξέσματα, σβησίματα, προσθήκες και διορθώσεις. Προσφορές ασαφείς που δεν μπορούν να ερμηνευθούν ή που υπάρχουν διορθώσεις που τις καθιστούν ασαφείς απορρίπτονται.

Ο προσφέρων θεωρείται ότι αποδέχεται πλήρως και ανεπιφύλακτα όλους τους όρους της διακήρυξης, εκτός από τα σημεία που αναφέρει σε ρητή δήλωση του. (Παραγρ. 5, του άρθρου 12, της Υ.Α. 11389/1993 του ΥΠ.ΕΣ. περί Ε.Κ.Π.Ο.Τ.Α.)

Μετά την κατάθεση της προσφοράς δεν γίνεται δεκτή και απορρίπτεται ως απαράδεκτη κάθε διευκρίνηση τροποποίηση ή και απόκρουση όρων της διακήρυξης.

Διευκρινήσεις δίνονται μόνο όταν ζητούνται από την Επιτροπή του διαγωνισμού. Από τις διευκρινήσεις που δίδονται λαμβάνονται υπόψη μόνο εκείνες που αναφέρονται στα σημεία που ζητήθηκαν. (Παραγρ. 5, του άρθρου 12, της Υ.Α. 11389/1993 του ΥΠ.ΕΣ. περί Ε.Κ.Π.Ο.Τ.Α.)

Εναλλακτικές προσφορές από τον ίδιο τον διαγωνιζόμενο και αντιπροσφορές δε γίνονται δεκτές και απορρίπτονται ως απαράδεκτες.

Οι προσφορές που θα υποβληθούν μπορούν να καλύπτουν μέρος των ζητούμενων ειδών.

Προσφορά που θα υποβληθεί μετά την αποσφράγιση της πρώτης προσφοράς δε γίνεται δεκτή.

Άρθρο 6

Αποσφράγιση προσφορών

Η αποσφράγιση των προσφορών γίνεται δημόσια ενώπιον της επιτροπής παραλαβής και αποσφράγισης προσφορών.

Η επιτροπή προβαίνει στην έναρξη της διαδικασίας αποσφράγισης των προσφορών την ημερομηνία και ώρα που ορίζεται από τη διακήρυξη. Προσφορές που υποβάλλονται στην επιτροπή μετά την έναρξη της διαδικασίας αποσφράγισης δεν αποσφραγίζονται, αλλά παραδίδονται στην υπηρεσία για επιστροφή, ως εκπρόθεσμες. Η αποσφράγιση γίνεται με την παρακάτω διαδικασία :

1. Αποσφραγίζεται ο κυρίως φάκελος, μονογράφονται και σφραγίζονται από την επιτροπή όλα τα δικαιολογητικά.
2. Ελέγχεται η πληρότητα των δικαιολογητικών των προσφορών και η αξιοπιστία των προσφερόντων. Απορρίπτονται οι προσφορές με ελλιπή δικαιολογητικά και μη εχέγγυα αξιοπιστίας.
3. Αποσφραγίζονται οι οικονομικές προσφορές των υποψηφίων προμηθευτών που έγιναν αποδεκτές στο προηγούμενο στάδιο.
4. Οι φάκελοι των οικονομικών προσφορών, για όσες προσφορές δεν κρίθηκαν – κατά την αξιολόγηση των δικαιολογητικών συμμετοχής – αποδεκτές, δεν αποσφραγίζονται, αλλά επιστρέφονται.

Ανάδοχος της προμήθειας ορίζεται ο υποψήφιος προμηθευτής που προσέφερε τη χαμηλότερη τιμή για το σύνολο των προμηθευόμενων ειδών. Σε περίπτωση που υποβληθούν προσφορές για μέρος των ζητούμενων ειδών ο ανάδοχος θα οριστεί ανά είδος (συγκρίνοντας την προσφερθείσα τιμή ανά είδος).

Προσφορές που είναι αόριστες και ανεπίδεκτες εκτίμησης ή είναι υπό αίρεση, απορρίπτονται ως απαράδεκτες, με απόφαση της Oικονομικής Eπιτροπής ύστερα από γνωμοδότηση της Επιτροπής διαγωνισμού.

Προσφορές που παρουσιάζουν κατά την κρίση της Επιτροπής του διαγωνισμού ουσιώδεις αποκλίσεις από τους όρους και τις τεχνικές προδιαγραφές της διακήρυξης απορρίπτονται ως απαράδεκτες.

Άρθρο 7

Χρόνος ισχύος των προσφορών

Οι προσφορές ισχύουν και δεσμεύουν τους ενδιαφερόμενους προμηθευτές για χρονικό διάστημα τουλάχιστον εξήντα (60) ημερών, το οποίο υπολογίζεται από την επομένη της ημέρας λήξης υποβολής προσφορών. Προσφορά που ορίζει μικρότερο χρόνο ισχύος απορρίπτεται ως απαράδεκτη.

Άρθρο 9

Επιλογή προμηθευτή

Η κατακύρωση της προμήθειας θα γίνει με απόφαση της Οικονομικής Επιτροπής σε όποιον προμηθευτή προσφέρει τη χαμηλότερη τιμή ύστερα από γνωμοδότηση της Επιτροπής διενέργειας διαγωνισμού σύμφωνα με τα ανωτέρω οριζόμενα.

Λαμβάνονται επίσης υπόψη τα εξής στοιχεία :

α) Ο ανταγωνισμός που αναπτύχθηκε.

β) Η προσφερόμενη τιμή σε σχέση με τιμές που προσφέρθηκαν σε προηγούμενους διαγωνισμούς και την τρέχουσα στην αγορά τιμή, για όμοιο ή παρεμφερές υλικό.

Η Οικονομική Επιτροπή έχει το δικαίωμα να κατακυρώσει το διαγωνισμό για ποσότητα μεγαλύτερη ή μικρότερη της προσφερόμενης σε ποσοστό μέχρι 30% και 50% αντίστοιχα.

Κατά της κατακυρωτικής απόφασης μπορεί να υποβληθεί ενδικοφανής προσφυγή ή να ασκηθεί προσφυγή στον αρμόδιο υπουργό, κατά τα προβλεπόμενα στο άρθρο 150 – 152 του Ν.3463/2006.

Άρθρο 10

Εγγυήσεις

Ο προμηθευτής στον οποίο θα γίνει η κατακύρωση της προμήθειας, υποχρεούται να καταθέσει προ ή κατά την υπογραφή της σύμβασης εγγύηση καλής εκτέλεσης της σύμβασης, για ποσό ίσο με το 10% της συνολικής συμβατικής αξίας χωρίς τον ΦΠΑ.

Το περιεχόμενο των εγγυήσεων διαμορφώνεται κατά τον τρόπο που ορίζει η παράγραφος 2 του άρθρου 26 του ΕΚΠΟΤΑ.

Άρθρο 11

Χρόνος παράδοσης των υλικών

Το ανταλλακτικά εκτυπωτικών πρέπει να παραδοθούν μέσα σε χρόνο, το αργότερο, εξήντα (60) ημερών από την υπογραφή της σύμβασης. Προσφορές που ορίζουν μεγαλύτερο χρόνο παράδοσης απορρίπτονται ως απαράδεκτες.

Άρθρο 12

Παραλαβή των υλικών

Η παραλαβή του ανταλλακτικών εκτυπωτικών θα γίνει από την αρμόδια επιτροπή ύστερα από μακροσκοπικό έλεγχο, μέσα σε χρόνο δεκαπέντε (15) ημερών από την παράδοση και θέση σε λειτουργία.

Κατά τη διαδικασία παραλαβής καλείται να παραστεί, αν το επιθυμεί, ο προμηθευτής ή εξουσιοδοτημένος εκπρόσωπός του.

Άρθρο 13

Τρόπος πληρωμής

Ολόκληρη η συμβατική αξία των υλικών θα πληρωθεί στον προμηθευτή μετά την παραλαβή του ανταλλακτικών εκτυπωτικών, με την έκδοση χρηματικού εντάλματος πληρωμής που θα συνοδεύεται από όλα τα νόμιμα δικαιολογητικά.

Άρθρο 14

Κρατήσεις

Στη συμβατική αξία των υλικών, εκτός του ΦΠΑ, διενεργούνται οι ακόλουθες κρατήσεις, οι οποίες βαρύνουν τον προμηθευτή :

1. Φόρος εισοδήματος σε ποσοστό 4% (άρθρο 55 παρ. 1 περίπτ. στ΄ Ν 2238/94).
2. Υπέρ ΤΑΔΚΥ 2% (άρθρο 7 παρ. 8 Ν. 2286/1995, όπως προστέθηκε με το άρθρο 13, παρ. 5 του Ν. 2503/1997, άρθρο 3 παρ. 1β Ν. 1726/44, Εγκ. Υπ. Εσωτ. 64624/25.07.1975).

Άρθρο 15

Πληροφόρηση ενδιαφερομένων

Πληροφορίες για τη διενεργούμενη προμήθεια παρέχονται κατά τις εργάσιμες ημέρες και ώρες από το Τμήμα Τεχνολογιών Πληροφορικής και Επικοινωνιών (ταχυδρομική διεύθυνση : Φιλικής Εταιρείας 6, 272 00 Αμαλιάδα, τηλέφωνο : 2622.360.520, τηλεομοιότυπο : 2622.360.501, ηλεκτρ. ταχυδρομείο : info@dimosilidas.gr).

Αντίγραφο της διακήρυξης και των παραρτημάτων που τη συνοδεύουν χορηγείται ή αποστέλλεται ταχυδρομικά στους ενδιαφερομένους μέχρι την παραμονή της ημέρας λήξης υποβολής προσφορών.

Άρθρο 16

Δημοσίευση

Περίληψη της παρούσας διακήρυξης θα δημοσιευθεί άπαξ σε ημερήσια τοπική εφημερίδα και θα αναρτηθεί στον πίνακα ανακοινώσεων του Λαζαράκειου Δημοτικού Μεγάρου Αμαλιάδας και την ιστοσελίδα του Δήμου Ήλιδας.

Η δαπάνη για τη δημοσίευση βαρύνει το Δήμο Ήλιδας.

Ακροτελεύτιο Άρθρο

Για κάθε θέμα που δεν ρυθμίζεται από την παρούσα απόφαση διενέργειας προμήθειας έχουν εφαρμογή οι διατάξεις του Νόμου 2286/1995 και της Απόφασης του Υπουργού Εσωτερικών 11389/1993, όπως ισχύουν.

|  |  |
| --- | --- |
| ΔΗΜΟΣ ΗΛΙΔΑΣ  Δ/ΝΣΗ ΔΙΟΙΚΗΣΗΣ & ΠΡΟΝΟΙΑΣ | ΦΟΡΕΑΣ : ΔΗΜΟΣ ΗΛΙΔΑΣ  Τίτλος προμήθειας : Ανταλλακτικά Εκτυπωτικών Μηχανημάτων 2014 |
| ΣΧΕΔΙΟ ΠΕΡΙΛΗΨΗΣ ΔΙΑΚΗΡΥΞΗΣ | |

Ο Δήμαρχος Ήλιδας διακηρύσσει ότι, εκτίθεται σε πρόχειρο διαγωνισμό, με σφραγισμένες προσφορές και με κριτήριο κατακύρωσης τη χαμηλότερη τιμή, η προμήθεια Ανταλλακτικά Εκτυπωτικών Μηχανημάτων 2014, προϋπολογισμού δαπάνης δώδεκα χιλιάδων πεντακοσίων ευρώ (€ 12.500,00) συμπεριλαμβανομένου ΦΠΑ 23%.

Ο πρόχειρος διαγωνισμός θα διενεργηθεί στο Λαζαράκειο Δημοτικό Μέγαρο Αμαλιάδας τη \_\_\_\_\_\_\_\_\_\_\_\_ \_\_\_ \_\_\_\_\_\_\_\_ 2014 και ώρα \_\_\_\_ με την κατάθεση των προσφορών ενώπιον της αρμόδιας επιτροπής.

Δεκτοί στο διαγωνισμό γίνονται, αναγνωρισμένοι προμηθευτές ή αντιπρόσωποι του δημοπρατούμενου αντικειμένου, εγγεγραμμένοι στα οικεία επιμελητήρια ή επαγγελματικές οργανώσεις.

Προθεσμία περαίωσης της προμήθειας είναι εξήντα (60) ημέρες.

Η εκτέλεση της προμήθειας διέπεται από τις διατάξεις της 11389/08.03.1993 απόφασης του Υπουργού Εσωτερικών «Ενιαίος Κανονισμός Προμηθειών Ο.Τ.Α.», του Ν. 2286/1995 «Προμήθειες του δημοσίου τομέα και ρυθμίσεις συναφών θεμάτων» και του Ν. 3463/2006 «Κύρωση του Κώδικα Δήμων και Κοινοτήτων»

Πληροφορίες για τους όρους και τα δικαιολογητικά συμμετοχής στο διαγωνισμό δίνονται από το Τμήμα Τεχνολογιών Πληροφορικής και Επικοινωνιών (τηλ. 2622.360.520) τις εργάσιμες ημέρες και ώρες.